ORDE do 26 de decembro de 2003 pola que se anuncia a convocatoria da campaña Entre nós, en galego.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/01/2004

Obxectivos.
A Dirección Xeral de Política Lingüística, na liña de fomenta-lo uso da lingua galega, de acordo co establecido na Lei 3/1983, do 15 de xuño, de normalización lingüística, anuncia a convocatoria da campaña de normalización lingüística Entre nós, en galego, estructurada esencialmente en tres grandes obxectivos:
1. Que a sociedade valore o feito de posuír unha lingua propia como unha riqueza cultural e un patrimonio histórico que cómpre conservar.
2. Contribuír a prestixia-la lingua galega, tanto polo seu valor referencial da nosa identidade como por se-lo noso principal elemento de comunicación cos falantes do mundo.
3. Impulsa-lo uso da lingua galega nas nosas comunidades escolares.
Accións.
1. Publicidade en lingua galega. Concurso de cartel e lema; dirixido a alumnos/as de educación infantil, primaria e secundaria.
2. Concurso de relato curto; dirixido a alumnos de educación secundaria obrigatoria e postobrigatoria.
3. Concurso de poesía; dirixido a alumnos de educación secundaria obrigatoria e postobrigatoria.
4. Certame de recitado de poemas; dirixido a alumnos e centros de educación infantil, primaria e secundaria.
5. Certame de contacontos; dirixido a alumnos e centros de educación infantil, primaria e secundaria.
6. Concurso-campionato do xogo O Preguntoiro; dirixido a alumnos/as de educación secundaria obrigatoria e postobrigatoria.
7. Certame de teatro; dirixido a centros de educación infantil, primaria e secundaria.
8. Certame de música; dirixido a centros de educación infantil, primaria e secundaria.
9. Concurso de revistas escolares; dirixido a centros de educación infantil, primaria e secundaria.
Pagamento.
O gasto ocasionado por esta campaña financiarase con cargo á partida orzamentaria 07.06.353E.640.0 dos orzamentos xerais da Comunidade Autónoma de Galicia para o ano 2004. A contía máxima, no que fai referencia ós premios que se lles entregarán ós centros educativos, será de 161.800 A (cento sesenta e un mil oitocentos euros) e estará sometida á condición suspensiva de existencia de crédito axeitado
e suficiente, tal e como se establece na Orde do 11 de febreiro de 1998, pola que se regula a tramitación anticipada de expedientes de gastos, modificada pola Orde do 27 de novembro de 2000 e pola Orde do 25 de outubro de 2001.
Bases comúns para tódolos concursos
Primeira.-Para cada unha das fases do concurso constituirase un xurado dos premios, que se lles anunciará a todos e cada un dos centros educativos.
Segunda.-Os traballos premiados e a documentación sinalada nas bases dos concursos enviaranse ós respectivos gabinetes de normalización lingüística das delegacións provinciais da Consellería de Educación e Ordenación Universitaria, preferentemente por correo electrónico, nos prazos que figuran nas respectivas bases específicas dos concursos.
Terceira.-A participación nos concursos e certames implica a total aceptación das bases.
Cuarta.-Prazos.
Decembro de 2003: convocatoria dos concursos.
(1) 15 de febreiro de 2004: remate do prazo de entrega de solicitudes do campionato O Preguntoiro.
7 de marzo de 2004: resolución da fase nos centros.
14 de marzo de 2004: data de remate da entrega dos traballos da fase provincial.
Abril de 2004: resolución da fase provincial.
(2) 1 de abril de 2004: data de remate da entrega, nas respectivas delegación provinciais da Consellería de Educación e Ordenación Universitaria, das solicitudes e das gravacións dos traballos referidos ós concursos e certames seguintes: recitado de poemas, contacontos, teatro, música.
(3) 15 abril-10 de maio: resolución da fase provincial dos concursos de recitados de poemas, contacontos e teatro.
(4) 30 de abril de 2004: remate da entrega dos traballos do certame de revistas escolares.
Maio de 2004: entrega de premios da fase provincial.
Maio de 2004: resolución da fase autonómica.
Maio-xuño de 2004: entrega de premios da fase autonómica.
Os traballos entenderanse desestimados de non se resolver esta convocatoria no prazo de seis meses, que se contarán a partir do día seguinte ó da súa publicación no DOG.
1. Bases específicas para o concurso de cartel e lema.
Bases:
Primeira.-Poderán participar tódolos alumnos dos centros de educación infantil, primaria e secundaria, públicos e privados, mesmo da Galicia exterior.
Segunda.-A elaboración do cartel e do lema farase de maneira individual.
Terceira.-O tema será o da lingua galega (coñecemento, usos, actitudes, prexuízos, promoción, factores culturais, afectivos...). Os traballos entregaranse, preferentemente, en formato dixital e poderanse enviar por correo electrónico ou gravados nun disquete. Tamén se poderán remitir, en soporte papel, por correo ordinario.
Cuarta.-Os traballos presentados serán inéditos e totalmente orixinais. O equipo de normalización lingüística recibirá os exemplares orixinais e realizará unha selección previa dos traballos presentados. O xurado constituído no centro determinará cáles son os traballos premiados (un por ciclo educativo).
Quinta.-Establécense os seguintes premios para os distintos niveis educativos:
Premios por provincia: serán outorgados polas respectivas delegacións provinciais. As dotacións económicas serán para os centros educativos e cada un dos alumnos premiados recibirá un diploma, unha cerámica conmemorativa e un lote de libros. Os alumnos que obteñan un primeiro ou un segundo premio recibirán tamén un agasallo especial.
Educación infantil e 1º ciclo de primaria.
Categoría
Nº de premios
Dotación para o centro
Agasallo especial
1ª
1
200 euros
1 ordenador persoal
2ª
2
150 euros
1 equipo de música
3ª
3
100 euros
--
Educación primaria (2º ciclo).
Categoría
Nº de premios
Dotación para o centro
Agasallo especial
1ª
1
200 euros
1 ordenador persoal
2ª
2
150 euros
1 equipo de música
3ª
3
100 euros
--
Educación primaria (3º ciclo).
Categoría
Nº de premios
Dotación para o centro
Agasallo especial
1ª
1
200 euros
1 ordenador persoal
2ª
2
150 euros
1 equipo de música
3ª
3
100 euros
--
Educación secundaria.
Categoría
Nº de premios
Dotación para o centro
Agasallo especial
1ª
1
200 euros
1 ordenador persoal
2ª
2
150 euros
1 equipo de música
3ª
3
100 euros
--
Premios autonómicos: nesta fase só participarán os primeiros premios do ámbito provincial e serán outorgados pola Consellería de Educación e Ordenación Universitaria. As dotacións económicas serán para os centros educativos, e cada un dos alumnos premiados recibirá un diploma e unha cerámica conmemorativa. Os alumnos que consigan un primeiro ou un segundo premio recibirán tamén un agasallo especial.
Educación infantil e 1º ciclo de primaria.
Categoría
Nº de premios
Dotación para o centro
Agasallo especial
1ª
1
300 euros
1 impresora
2ª
1
200 euros
1 xogo de CD
3ª
1
150 euros
--
Educación primaria (2º ciclo).
Categoría
Nº de premios
Dotación para o centro
Agasallo especial
1ª
1
300 euros
1 impresora
2ª
1
200 euros
1 xogo de CD
3ª
1
150 euros
--
Educación primaria (3º ciclo).
Categoría
Nº de premios
Dotación para o centro
Agasallo especial
1ª
1
300 euros
1 impresora
2ª
1
200 euros
1 xogo de CD
3ª
1
150 euros
--
Educación secundaria.
Categoría
Nº de premios
Dotación para o centro
Agasallo especial
1ª
1
300 euros
1 impresora
2ª
1
200 euros
1 xogo de CD
3ª
1
150 euros
--
2. Bases específicas para o concurso de relato curto.
Bases:
Primeira.-A elaboración do relato farase de maneira individual, en galego normativo, e poderá conter ilustracións.
Segunda.-O tema será libre, a extensión mínima de 4 folios e a máxima de 10 (a dobre espacio). Os traballos entregaranse, preferentemente, en formato dixital (documento de Word ou Wordperfect) e poderanse enviar por correo electrónico ou gravados nun disquete.
Terceira.-Os textos presentados serán inéditos e totalmente orixinais. O equipo de normalización lingüística recibirá os exemplares orixinais e realizará unha selección previa dos traballos presentados. O xurado constituído no centro determinará cáles son os traballos premiados, un para ESO e outro para ESPO.
3. Bases específicas para o concurso de poesía.
Bases:
Primeira.-A elaboración dos poemas farase de maneira individual, en galego normativo, e poderá conter ilustracións.
Segunda.-O tema versará sobre calquera aspecto da realidade sociocultural de Galicia e a extensión mínima será de 24 versos. Os traballos entregaranse, pre
ferentemente, en formato dixital (documento de Word ou Wordperfect) e poderanse enviar por correo electrónico ou gravados nun disquete.
Terceira.-Os textos presentados serán inéditos e totalmente orixinais. O equipo de normalización lingüística recibirá os exemplares orixinais e realizará unha selección previa dos traballos presentados. O xurado constituído no centro determinará cales son os traballos premiados, un para ESO, e outro para ESPO.
4. Bases específicas para o concurso campionato de xogo O Preguntoiro.
Bases:
Primeira.-Os centros disporán de suficientes xogos interactivos en CD-ROM O Preguntoiro para poder levar a cabo o concurso. No caso de non dispoñeren deles, poderán solicitalos no respectivo Gabinete de Normalización Lingüística.
Segunda.-Os centros escolares que desexen participar no concurso terán que comunicarllo, antes do día 15 de febreiro de 2004, ó Gabinete de Normalización Lingüística da súa provincia. Enviarán tamén a relación de alumnos participantes.
Terceira.-Establécense dúas categorías:
A) Para os alumnos e alumnas de centros de educación secundaria obrigatoria.
B) Para os alumnos e alumnas matriculados en calquera modalidade de educación secundaria postobrigatoria.
Cuarta.-Haberá tres fases para a participación:
I. Fase de centro.
II. Fase provincial.
III. Fase autonómica.
A fase de centro desenvolverase no eido interno nos centros educativos. En cada centro educativo participante determinarase un ganador do concurso O Preguntoiro, que representará o centro nas fases sucesivas.
O Gabinete de Normalización Lingüística de cada delegación determinará as zonas nas que se desenvolverá a fase provincial, segundo o número de participantes. En cada zona intervirán, ademais dos ganadores dos centros, os cinco alumnos que acadasen maior puntuación nesta fase e non estean incluídos entre os ganadores. Todos eles poderán participar na fase provincial.
O/a alumno/a que acadase a maior puntuación entre tódalas competicións das zonas será campión provincial do Preguntoiro en cada categoría.
Na fase autonómica, os ganadores provinciais participarán nunha partida conxunta en dúas modalidades: aberta (co resto dos participantes) e pechada (individualmente). O xogador que teña as máximas puntuacións nas dúas será o ganador autonómico: campión do Preguntoiro.
Quinta.-En cada centro, un profesor responsable do concurso O Preguntoiro encargarase de incentiva-la participación dos alumnos e de os convocar para a
súa participación no concurso. Xestionará a utilización dos equipos no centro e programará os tempos de xogo. Tamén será o responsable da resolución no ámbito do centro mediante un rexistro-clasificación de puntuacións. Antes do día 14 de marzo deberá comunicarlle ó Gabinete de Normalización Lingüística da súa provincia a resolución da fase de centro coas puntuacións acadadas polo alumno seleccionado e polos cinco seguintes na clasificación. A súa participación na dita campaña será valorada pola consellería como un mérito para concursos de traslados, concursos de méritos, etc., e computará 25 horas.
Sexta.-Para o concurso só se terán en conta as puntuacións na modalidade do xogo estándar e na categoría de preguntas todas.
Sétima.-Sobre os datos relativos ó xogo, sección de dúbidas e consultas, poderanse informar a través da páxina web da Dirección Xeral de Política Lingüística (www.edu.xunta/dxpl). Poderanse convoca-los profesores responsables do concurso no centro para lles da-las instruccións oportunas para o seu desenvolvemento.
Oitava.-O modelo de instancia-solicitude para participar no concurso O Preguntoiro, que figura no anexo I desta orde, deberá enviarse ó Gabinete de Normalización Lingüística da delegación provincial correspondente, antes do día 15 de febreiro de 2004.
Bases comúns para os concursos de relato curto, poesía e O Preguntoiro.
Primeira.-Poderán participar tódolos alumnos de educación secundaria de Galicia dos centros públicos e privados, mesmo da Galicia exterior.
Segunda.-Establécense os seguintes premios para os niveis de educación secundaria obrigatoria e postobrigatoria:
Premios por centro: un para ESO e outro para ESPO. Serán outorgados polo equipo de normalización lingüística e por conta dos recursos do centro.
Premios por provincia: serán outorgados polas respectivas delegacións provinciais. As dotacións económicas serán para os centros educativos, e cada un dos alumnos premiados recibirá un diploma, unha cerámica conmemorativa e un lote de libros. Os alumnos que obteñan un primeiro ou un segundo premio recibirán tamén un agasallo especial.
Educación secundaria obrigatoria (ESO).
Categoría
Nº de premios
Dotación para o centro
Agasallo especial
1ª
1
200 euros
1 ordenador persoal
2ª
2
150 euros
1 equipo de música
3ª
3
100 euros
--
Educación secundaria postobrigatoria (ESPO).
Categoría
Nº de premios
Dotación para o centro
Agasallo especial
1ª
1
200 euros
1 ordenador persoal
2ª
2
150 euros
1 equipo de música
3ª
3
100 euros
--
Premios autonómicos: nesta fase só participarán os primeiros premios do ámbito provincial e serán outorgados pola Consellería de Educación e Ordenación Universitaria. As dotacións económicas serán para os centros educativos, e cada un dos alumnos premiados recibirá un diploma e unha cerámica conmemorativa. Os alumnos que consigan un primeiro ou un segundo premio recibirán tamén un agasallo especial.
Educación secundaria obrigatoria (ESO).
Categoría
Nº de premios
Dotación para o centro
Agasallo especial
1ª
1
300 euros
1 impresora
2ª
1
200 euros
1 xogo de CD
3ª
1
150 euros
--
Educación secundaria postobrigatoria (ESPO).
Categoría
Nº de premios
Dotación para o centro
Agasallo especial
1ª
1
300 euros
1 impresora
2ª
1
200 euros
1 xogo de CD
3ª
1
150 euros
--
Terceira.-Os traballos premiados no ámbito autonómico serán publicados na Internet, a través da páxina institucional da Consellería de Educación e Ordenación Universitaria.
5. Bases específicas para os certames de recitación de poemas e contacontos.
Bases:
Primeira.-Poderán participar tódolos centros educativos de educación primaria e secundaria da Comunidade Autónoma galega e tamén da Galicia exterior, presentando, de maneira individual (alumno/a) ou colectiva (grupo), recitacións de poemas e/ou narracións orais de contos en galego, nos que se valorará a calidade lingüística dos participantes, a boa dicción e a correcta ortofonía galega. Tamén se terán en conta os contidos que poidan, dalgunha maneira, incidir na maior estima da lingua galega.
Segunda.-Os textos dos poemas e contos poderán ser inéditos ou publicados con anterioridade á convocatoria deste certame.
Terceira.-O xurado terá en conta a orixinalidade do texto, o seu valor de cara á defensa da lingua, a boa dicción e a posta en escena. Poderanse acompañar con recursos audiovisuais e escénicos, sempre e cando non sexan executados en directo por persoas adultas ou alumnos/as de superior categoría a aquela na que se concursa. No caso dos contacontos, valorarase de maneira especial o que entendemos por contacontos tradicional, é dicir, un/unha alumno/a que, sen máis medios que os propios, conta unha historia.
Cuarta.-Establécense dúas categorías:
A) Para os alumnos e alumnas de centros de educación primaria.
B) Para os alumnos e alumnas de calquera modalidade de educación secundaria.
Quinta.-Os certames terán tres fases:
-1ª fase, no propio centro educativo.
No caso de que nun centro educativo houbese máis dun alumno ou alumna en cada categoría, deberase facer unha selección interna para decidir qué alumno ou alumna representará o centro na seguinte fase. Isto significa que un centro escolar soamente poderá presentarse ós certames de recitado de poemas e contacontos, na 2ª fase, cun único representante en cada modalidade (recitación de poemas, contacontos) e en cada unha das categorías (A, primaria; B, secundaria).
-2ª fase, provincial.
De entre tódalas cintas de vídeo remitidas polos centros participantes no certame, o xurado provincial seleccionará tres finalistas en cada modalidade (recitación de poemas, contacontos) e en cada categoría (A, primaria; B, secundaria), ós que se lles outorgarán os tres premios establecidos en cada provincia. Os seleccionados deberanse comprometer a participar nos actos que se organicen entre os días 15 de abril e 10 de maio de 2004, preferiblemente en horario lectivo. Ós ditos actos, abertos á comunidade educativa, asistirá unha representación do xurado cualificador que disporá de localidades reservadas. Deberán participar tamén nos actos finais que se desenvolverán na fase final provincial e autonómica, se así o requirise a organización.
-3ª fase, autonómica.
Nesta fase participarán soamente os ganadores dos primeiros premios provinciais. O xurado autonómico do certame, logo das representacións que realicen os finalistas, emitirá o seu dictame e proclamará os premiados do certame galego de recitación de poemas e do certame galego de contacontos. Os ganadores comprometeranse a participar no acto de finalización da campaña, no lugar e na data que determine a Dirección Xeral de Política Lingüística.
Sexta.-As persoas responsables da participación dos alumnos e alumnas dos centros escolares neste certame (un por categoría e modalidade, se fose o caso) serán nomeadas polo director/a do centro, por proposta do equipo de normalización lingüística. A súa participación na dita campaña será valorada pola consellería, no caso de ser membro do claustro, como un mérito para concursos de traslados, concursos de méritos, etc., e computará 25 horas.
Sétima.-As deliberacións do xurado serán secretas e delas estenderase a acta correspondente, tanto para a proclamación dos ganadores provinciais como para decidi-los ganadores dos certames.
Oitava.-A decisión do xurado farase pública no mes de maio de 2004.
Novena.-Establécense os seguintes premios para cada un dos certames (recitado de poemas e contacontos):
Premios por provincia: serán outorgados polas respectivas delegacións provinciais. As dotacións económicas serán para os centros educativos, e cada un
dos alumnos premiados recibirá un diploma, unha cerámica conmemorativa e un lote de libros. Os alumnos que obteñan un primeiro ou un segundo premio recibirán tamén un agasallo especial.
Educación infantil e primaria.
Categoría
Nº de premios
Dotación para o centro
Agasallo especial
1ª
1
200 euros
1 ordenador persoal
2ª
2
150 euros
1 equipo de música
3ª
3
100 euros
--
Educación secundaria.
Categoría
Nº de premios
Dotación para o centro
Agasallo especial
1ª
1
200 euros
1 ordenador persoal
2ª
2
150 euros
1 equipo de música
3ª
3
100 euros
--
Premios autonómicos: nesta fase só participarán os primeiros premios do ámbito provincial e serán outorgados pola Consellería de Educación e Ordenación Universitaria. As dotacións económicas serán para os centros educativos, e cada un dos alumnos premiados recibirá un diploma e unha cerámica conmemorativa. Os alumnos que consigan un primeiro ou un segundo premio recibirán tamén un agasallo especial.
Educación infantil e primaria.
Categoría
Nº de premios
Dotación para o centro
Agasallo especial
1ª
1
300 euros
1 impresora
2ª
1
200 euros
1 xogo de CD
3ª
1
150 euros
--
Educación secundaria.
Categoría
Nº de premios
Dotación para o centro
Agasallo especial
1ª
1
300 euros
1 impresora
2ª
1
200 euros
1 xodo de CD
3ª
1
150 euros
--
Décima.-Os modelos de instancia-solicitude para participar nos certames de recitación de poemas e de contacontos, que figuran nos anexos II e III desta orde, deberán enviarse, xunto coa cinta de vídeo coa gravación da obra, ó Gabinete de Normalización Lingüística da delegación provincial correspondente antes do día 1 de abril de 2004.
6. Bases específicas para o certame de teatro.
Bases:
Primeira.-Poderán participar neste certame tódolos grupos de teatro escolar dos centros educativos de Galicia e tamén da Galicia exterior, públicos e privados, que impartan educación infantil, primaria ou calquera modalidade de ensino secundario e presenten unha obra teatral en lingua galega.
Segunda.-O grupo de actores da obra escollida soamente poderá estar formado por alumnos e alumnas. Estes deberán estar matriculados no centro educativo
de referencia durante o curso 2003/2004, no nivel educativo correspondente á categoría na que participan.
Terceira.-A obra representada poderá ser inédita ou publicada con anterioridade á convocatoria deste certame.
Cuarta.-Establécense dúas categorías:
A) Para os centros de educación infantil e primaria.
B) Para os centros de educación secundaria. No caso de centros educativos nos que se impartan educación infantil, primaria e secundaria, poderanse presentar nas dúas categorías, se así o quixesen.
Quinta.-A representación teatral ou a dramatización faranse en lingua galega e terán unha duración mínima de 12 minutos, na categoría A (infantil e primaria), e de 25 minutos, na categoría B (secundaria).
Sexta.-Os grupos de teatro escolar que desexen participar no certame terán que comunicarllo, antes do día 1 de abril de 2004, ó Gabinete de Normalización Lingüística da súa provincia. Para iso, xunto coa instancia que figura coma anexo IV destas bases, deberán achegar tamén unha cinta de vídeo coa gravación da representación da obra coa que participan no certame.
Sétima.-O certame terá tres fases:
-1ª fase, no propio centro educativo.
No caso de que nun centro educativo houbese máis dun grupo de teatro en cada categoría, deberase facer unha selección interna para decidir qué grupo representará o centro na seguinte fase. Isto significa que un centro escolar soamente poderá presentarse ó certame de teatro, na 2ª fase, cunha única obra en cada unha das categorías (A, infantil e primaria; B, secundaria).
-2ª fase, provincial.
De entre tódalas cintas de vídeo remitidas polos centros participantes no certame, o xurado provincial seleccionará tres representacións en cada categoría ás que se lles outorgarán os tres premios establecidos en cada provincia. Os grupos seleccionados deberanse comprometer a representa-la obra nas instalacións do seus centros, ou ben nas que se dispoñan para a ocasión, entre os días 15 de abril e 10 de maio de 2004, preferiblemente en horario lectivo. Á dita representación, aberta á comunidade educativa, asistirá unha representación do xurado cualificador, que disporá de localidades reservadas. Os grupos escolares que participen no certame tamén comunicarán a data que prefiren para representaren a peza, aínda que esta deberá fixarse definitivamente en coordinación co Gabinete de Normalización Lingüística de cada delegación provincial para facilita-la asistencia do xurado.
-3ª fase, autonómica.
Nesta fase participarán soamente os ganadores dos primeiros premios provinciais. O xurado autonómico do certame, logo das representacións que realicen os finalistas, emitirá o seu dictame e proclamará o grupo ganador do certame galego de teatro escolar. Os gana
dores comprometeranse a representar de novo a obra nos actos de finalización de campaña, no lugar e na data que determine a Dirección Xeral de Política Lingüística.
Oitava.-Establécese unha dotación económica global de 35.000 euros para repartir entre tódolos grupos participantes, na fase provincial nas dúas categorías, que non acaden ningún dos premios establecidos na base común primeira.
7. Bases específicas para o certame de música.
Bases:
Primeira.-Poderán participar neste certame tódolos solistas ou grupos musicais dos centros educativos de Galicia, públicos e privados, que impartan educación infantil, primaria ou calquera modalidade de ensino secundario e que presenten unha canción con letra en lingua galega.
Segunda.-O solista, ou os membros do grupo, se é o caso, alumnos do centro educativo de referencia, deberán estar matriculados durante o curso 2003/2004 no nivel educativo correspondente á categoría na que participan.
Terceira.-A canción que interpreten poderá ser orixinal ou unha versión dunha xa editada con anterioridade á convocatoria deste certame. O xurado terá en conta a presencia nas letras das cancións de contidos que poidan, dalgunha maneira, incidir na maior estima da lingua galega.
Cuarta.-Establécense dúas categorías:
A) Para os centros de educación infantil e primaria.
B) Para os centros de educación secundaria.
No caso de se inscribir neste certame algún alumno ou grupo procedente dun conservatorio ou dunha escola de música, concorrerá fóra de concurso a un premio especial, cunha dotación que se recolle na base novena.
Quinta.-Os solistas ou grupos musicais poderán interpretar calquera estilo musical. A única condición que se require é que a letra da canción (obrigatoria) sexa en lingua galega.
Sexta.-No caso dos grupos musicais, estes poderán estar constituídos por alumnos e alumnas de diferentes cursos, sempre que se respecte a base segunda.
Sétima.-Os solistas ou grupos que desexen participar no certame terán que comunicarllo, antes do día 1 de abril de 2004, ó Gabinete de Normalización Lingüística da súa provincia. Para iso, xunto coa instancia que figura coma anexo V destas bases, deberán achegar tamén unha cinta de vídeo coa gravación da interpretación musical e a partitura coa letra da canción.
Oitava.-O certame terá tres fases:
-1ª fase, no propio centro educativo.
No caso de que nun centro educativo houbese máis dun solista ou dun grupo musical en cada categoría, deberase facer unha selección interna para decidir qué solista ou grupo representará o centro na seguinte fase. Isto significa que un centro escolar só se poderá
presentar ó certame musical na 2ª fase cunha única canción en cada unha das categorías (A, infantil e primaria; B, secundaria).
-2ª fase, provincial.
De entre tódalas cintas de vídeo remitidas polos centros participantes no certame, o xurado provincial seleccionará tres interpretacións en cada categoría ás que se lles outorgarán os tres premios establecidos en cada provincia. Os solistas ou grupos seleccionados deberán comprometerse a interpreta-la canción nas instalacións que se dispoñan para o desenvolvemento da fase final provincial. A dita actuación desenvolverase no mes de maio de 2004, preferiblemente en horario lectivo. Á dita representación, aberta á comunidade educativa, asistirá unha representación do xurado cualificador, que disporá de localidades reservadas.
-3ª fase, autonómica.
Nesta fase participarán soamente os ganadores dos primeiros premios provinciais. O xurado autonómico do certame, logo das actuacións que realicen os finalistas, emitirá o seu dictame e proclamará o grupo ganador do certame de música. Os ganadores comprometeranse a representar de novo a obra nos actos de finalización de campaña, no lugar e na data que determine a Dirección Xeral de Política Lingüística, se así o dispuxese.
Novena.-Establécese unha dotación económica global de 12.000 euros en accésit, que se repartirá entre tódolos participantes, na fase provincial nas dúas categorías que non acaden ningún dos premios establecidos na base común primeira, entre aqueles grupos ou alumnos (procedentes de conservatorios ou escolas de música) e entre os que acheguen cancións inéditas para o certame musical.
8. Bases comúns para os certames de teatro e de música.
Primeira.-Premios.
Premios por provincia: serán outorgados polas respectivas delegacións provinciais. As dotacións económicas serán para os centros educativos.
Educación infantil e primaria.
Categoría
Nº de premios
Dotación para o centro
1ª
1
700 euros
2ª
1
500 euros
3ª
1
400 euros
Educación secundaria.
Categoría
Nº de premios
Dotación para o centro
1ª
1
700 euros
2ª
1
500 euros
3ª
1
400 euros
Premios autonómicos: nesta fase só participarán os primeiros premios do ámbito provincial e serán outorgados pola Consellería de Educación e Ordenación
Universitaria. As dotacións económicas serán para os centros educativos.
Educación infantil e primaria.
Categoría
Nº de premios
Dotación para o centro
1ª
1
700 euros
2ª
1
500 euros
3ª
1
400 euros
Educación secundaria.
Categoría
Nº de premios
Dotación para o centro
1ª
1
700 euros
2ª
1
500 euros
3ª
1
400 euros
Segunda.-A persoa responsable do grupo de teatro e/ou de música será nomeada polo director/a do centro por proposta do Equipo de Normalización Lingüística. A súa participación na dita campaña será valorada pola consellería, no caso de ser membro do claustro, como un mérito para concursos de traslados, concursos de méritos, etc., e computará 25 horas.
Terceira.-As deliberacións do xurado serán secretas e delas estenderase a acta correspondente, tanto para a proclamación dos ganadores provinciais como para decidi-lo ganador do certame.
Cuarta.-A decisión do xurado farase pública no mes de maio de 2004.
9. Bases específicas para o certame de revistas escolares.
Bases:
Primeira.-Poderán participar tódolos centros da Comunidade Autónoma de Galicia -públicos e privados, escolas unitarias de ensino primario, centros de ensino secundario, centros integrados, escolas oficiais de idiomas, centros de educación de adultos, centros rurais agrupados- que o desexen e que estean editando regularmente calquera tipo de revista do que habitualmente se denomina prensa escolar.
Segunda.-Para os efectos do concurso, enténdese por prensa escolar galega calquera publicación impresa, multicopiada en impresora ou mediante fotocopias, redactada, montada, organizada e distribuída dentro das actividades da vida escolar dun centro de ensino e que estea redactada integramente en galego.
Terceira.-Establécese unha dotación económica global de 14.000 euros en accésit, que se repartirá entre os centros participantes, na fase provincial nas dúas categorías (distribuídos proporcionalmente segundo a participación en cada provincia), que non acaden ningún dos premios establecidos na base cuarta.
Cuarta.-Establécense os seguintes premios para os niveis de ensino primario e de ensino secundario:
Premios por provincia: serán outorgados polas respectivas delegacións provinciais. As dotacións económicas serán para os centros educativos.
Á mellor revista publicada no curso 2003-2004:
Educación primaria.
Categoría
Nº de premios
Dotación para o centro
1ª
1
1.200 euros
2ª
1
600 euros
3ª
1
300 euros
Educación secundaria.
Categoría
Nº de premios
Dotación para o centro
1ª
1
1.200 euros
2ª
1
600 euros
3ª
1
300 euros
Premios autonómicos: nesta fase só participarán os primeiros premios do ámbito provincial e serán outorgados pola Consellería de Educación e Ordenación Universitaria. As dotacións económicas serán para os centros educativos.
Á mellor revista publicada no curso 2003-2004:
Educación primaria.
Categoría
Nº de premios
Dotación para o centro
1ª
1
1.500 euros
2ª
1
1.200 euros
3ª
1
900 euros
Educación secundaria.
Categoría
Nº de premios
Dotación para o centro
1ª
1
1.500 euros
2ª
1
1.200 euros
3ª
1
900 euros
Quinta.-Os centros que desexen participar deberán enviar, antes do día 30 de abril de 2004, unha solicitude, segundo o modelo que figura no anexo VI desta orde, acompañada dun exemplar do número publicado durante o curso escolar 2003-2004, ó Gabinete de Normalización Lingüística da delegación provincial correspondente.
Sexta.-Tódolos exemplares recibidos constituirán un fondo de hemeroteca escolar coa que se poderá facer unha exposición itinerante polos centros que o soliciten.
Disposicións derradeiras
Primeira.-Autorízase a Dirección Xeral de Política Lingüística para dicta-las instruccións que sexan necesarias para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 26 de decembro de 2003.
Celso Currás Fernández
Conselleiro de Educación e Ordenación Universitaria
Enderezos dos gabinetes de normalización lingüística provinciais ós que se ten que envia-la documentación dos diferentes concursos
* A Coruña.
Gabinete de Normalización Lingüística.
Delegación Provincial da Consellería de Educación e Ordenación Universitaria.
Rúa Salvador de Madariaga, s/n, 15008 A Coruña.
manuel.rico.verea*xunta.es.
Teléfono 981 18 48 98-981 18 47 20.
* Lugo.
Gabinete de Normalización Lingüística.
Delegación Provincial da Consellería de Educación e Ordenación Universitaria.
Edificio administrativo Ronda da Muralla 70, 27071 Lugo.
fernando.vazquez.cadahia*xunta.es.
Teléfono 982 29 41 62.
* Ourense.
Gabinete de Normalización Lingüística.
Delegación Provincial da Consellería de Educación e Ordenación Universitaria.
Rúa Concello, 11, 32003 Ourense.
gnl.ou.ceoug*xunta.es.
Teléfono 988 38 66 60.
* Pontevedra.
Gabinete de Normalización Lingüística.
Delegación Provincial da Consellería de Educación e Ordenación Universitaria.
Rúa Montero Ríos, s/n, 36001 Pontevedra.
rosario.iglesias.rua*xunta.es.
Teléfono 986 80 59 71.